פיטר ויגין

פיטר ויגין (אנגלית: Peter Wiggin) הוא דמות בדיונית מסאגת המשחק של אנדר ומסאגת הצל של אנדר של אורסון סקוט קארד. פיטר הוא אחיו הגדול של אנדר ויגין, גיבור הסאגה.

פיטר מופיע לסירוגין בספרים השונים של הסדרה – בחלקם כדמות רקע, בחלקם כדמות משנית ובחלקם כדמות מרכזית.
 ביוגרפיה בדיונית 
 המשחק של אנדר 
זהו הספר הפותח את הסדרה ופיטר הוא דמות ברקע ההתרחשויות. כילד נבדקה התאמתו של פיטר לבית ספר ללחימה, ולצורך כך נשא משגוח, בגיל חמש נמצא לא מתאים. הוריו של פיטר קבלו אישור מיוחד להביא ילד, נוסף לשניים שהיו להם, כדי שיהיה עוד ילד עם מטען גנטי דומה לבדיקת ההתאמה לבית הספר ללחימה. זה היה אנדר שנשא את המשגוח עד גיל שש ואז נמצא מתאים. פיטר מקנא באנדר שנמצא מתאים במקום בו הוא נכשל, ולכן מתעלל בו לאורך ילדותם.

לפיטר הופעה משמעותית באמצע הספר, תחילתה ביום ההולדת שחוגגת וולנטיין לבדה לאנדר בחצר האחורית של ביתם. פיטר מופיע ומשכנע אותה לעזור לו להשתלט על העולם בעזרת הרשת. היא מסכימה והם משתפים פעולה בכתיבה ברשת בשתי זהויות: לוק (אנגלית: locke) ודמוסתנס. לוק המשדר מסר של שלום נכתב על ידי פיטר, אך הוא זקוק לעזרתה של וולנטיין לכתיבה, כיוון שהזהות יותר מתאימה לאופייה ולתכונותיה מאשר לשלו. מסיבה דומה וולנטיין אינה יכולה לכתוב תחת הזהות של דמוסתנס המשדר תוקפנות ולוחמנות והיא נעזרת בפיטר. לאחר שאנדר משמיד את הבאגים, רוסיה והעוצר הרוסי של הצי פותחים במלחמה כדי להשתלט על הצי. לוק ודמוסתנס משתמשים בהשפעתם לכוון לשלום. לוק משתמש בהשפעתו על שכבת ההשכלה ודמוסתנס על חסרי ההשכלה. וההצעה שכונתה "הצעת לוק" על שמו. וולנטיין רוצה לעזוב את הארץ יחד עם אנדר להקים מושבה, לצורך זה היא מתמרנת את פיטר להאמין כי אסור שאנדר יחזור לכדור הארץ.

 הצל של ההגמון 
זמן קצר לאחר חזרת בוגרי בית הספר ללחימה לכדור הארץ, חברי הג'יש של אנדר נחטפים כדי לשמש כאסטרטגים במלחמת העולם המתקרבת. האדם שמאחורי החטיפות הוא אשיל (ששמו הוא הגרסה הצרפתית לאכילס).

פיטר מפרסם במאמר, תחת שמו של לוק. את העובדה שאשיל הוא רוצח פסיכופת. ממשלת רוסיה שאיתה עבד אשיל משחררת את כל החטופים ומתנערת מאשיל. אך אשיל ממשיך לתמרן בין מעצמות העולם גם במהלכים צבאיים וגם דיפלומטיים.

בין וקרלוטה משכנעים את פיטר להיחשף כלוק כדי שיוכל לקבל את תפקיד ההגמון למרות גילו הצעיר. למחרת מקור מוסמך בוותיקן בהשפעת קרלוטה ממליץ על לוק למשרת ההגמון. שר ההתיישבות גראף מצרף את המלצתו. בשלב זה לוק חושף את עצמו ומביע חשש שאינו יכול להתמנות כיוון שהוא צעיר מדי. פיטר מקבל את התפקיד למרות שהוא חושש שהשלב מוקדם מדי משום שלהגמון אין עוד כוח ממשי. הוא בונה את המתחם שלו בריביראו פרטו (הנמצאת בברזיל) ואחרי שסין משתלטת על תאילנד פיטר (כהגמון) מקבל את צבאם של בין וסוריאוונג.

 בובות צללים 
הספר מתחיל בכך שפיטר, למרות התנגדות המקורבים לו, מסתכן וחוטף את אשיל שהסינים מחזיקים בו כשבוי. כמעט כל האנשים שעוזרים לפיטר בורחים מריביראו פרטו בגלל בואו של אשיל. אשיל מצליח שלא להשאיר עקבות במחשב לכך שהוא חותר תחת השפעת פיטר. למראית עין לפחות סוריאוונג משתף פעולה באופן מלא עם אשיל. פיטר מתחיל לבטוח באשיל. בין מקבל הודעה מהוט סופ שאשיל וסין הם אויבים רק למראית עין, ולמעשה נמצאים כל הזמן בברית. בין מידע את הוריו של פיטר, והם בורחים ממתחם ההגמוניה לארצות הברית יחד עם פיטר. במסיבת עיתונאים הנערכת בארצות הברית פיטר מודה בטעותו. מועלית טענה על ידי אשיל שפיטר מעל בכספים של ההגמוניה לטובתו, וכדי להתמודד עם ההאשמה פיטר מפרסם את תוכנית ההשקעות של ההגמוניה בפורום של אתר ההגמוניה. מדינות ערב בראשות הח'ליף עלי (שהיה בג'יש של אנדר) משחררות את הודו ואת כל שאר המזרח הרחוק משליטת סין. בין נכנס למתחם ההגמוניה להתמודדות מול אשיל והורג אותו בעזרת סוריאוונג שעד אותה נקודה התחזה לבן ברית של אשיל. מתחם ההגמוניה חוזר לידיו של פיטר.

 הצל של הענק 
פיטר מקדם את רעיון איחוד העולם תחת ה"האומות החופשיות של כדור הארץ". כל מדינה שמצטרפת מוותרת על ריבונותה והופכת לחלק מהאיחוד, כמו המדינות בארצות הברית. מדינה המצטרפת לאיחוד אינה צריכה הכרה ממדינה זו או אחרת חוץ אלא מהארגון. את התמיכה האסטרטגית הצבאית למהלך נותנים לפיטר בין ופטרה. כפתיחה הוא מודיע על שתי מדינות חדשות המצטרפות לארגון: נוביה באפריקה ורונה באמריקה הדרומית. פרו שתמתנגדת להסכם זה נלחמת אך מובסת, ומצטרפת לארגון. סודאן מבקשת הגנה מח'ליף עלי, מהג'ש של אנדר, אך הוא לא מגיב והיא מצטרפת לאיחוד. פיטר ופטרה מבקרים בדמשק, משכנו של הח'ליף ומשפיעים על הח'ליף להפסיק להיות שליט בובה. וירלומי, בוגרת בית הספר ללחימה הנחשבת בהודו לאלה מציעה לפיטר להצטרף לארגון בתנאי שינשא לה. הוא מסרב והיא מציעה זאת לח'ליף עלי, שמסכים. פיטר מבקש מפטרה לכתוב ברשת מסות אנטי-ערביות. הודו, רוסיה והאיחוד הערבי פותחים במלחמה בה רוסיה מובסת על ידי סין בגלל שמתכנן ההתקפה שלה, ולאד, מהג'יש של אנדר, יוצא למושבה ומביא את תוכניתו לפיטר. אחרי שהודו סופגת תבוסה ווירלומי מבינה את הנזק שהביאה לעמה על ידי התעקשותה על מלחמה ומשתכנעת לצאת את כדור הארץ להנהיג מושבה. אחרי ניסיון התנקשות בח'ליף הוא בורח ועוזר לפיטר על ידי הודעה שכל מדינה ערבית שרוצה להשתתף בארגון יכולה להפסיק לחשוש משכנותיה ולהצטרף. כך כל אומות כדור הארץ (למעט ארצות הברית) מצטרפות לאיחוד. פטרה, שהנהיגה את הצבא, חוזרת הבייתה אל ילדיה. שם היא פוגשת את פיטר, שליווה את ילדיה עד כה. נוצר ביניהם קשר והם מתחתנים ומגדלים ביחד את הילדים המשותפים שלהם ואת הילדים של פטרה ובין.

 ההגמון 
דמוסתנס מפרסם את כל כרכי "מלחמות הבאגים" וכולל בתוכו את הטקסט הקצר "מלכת הכוורת". פיטר הכותב של "מלכת הכוורת" הוא אנדר. הוא מתקשר אל אנדר ומבקש ממנו לכתוב את קורות חייו, בצורה מאוזנת תוך שהוא מתנצל על מעשיו בהיותם ילדים. אנדר מתנה את הסכמתו בכך שפרסום הספר יהיה רק לאחר מותו של פיטר, ופיטר מסכים. הם מנהלים שיחות במהלכן פיטר מספר לו את קורות חייו, בשקיפות מוחלטת. אנדר מפרסם את הספר – "ההגמון" וחותם באותו שם שחתם בו את מלכת הכוורת "דובר המתים". אחרי מותו של פיטר פטרה קוראת את הספר על קברו.

 בקסנוסייד ובילדי המחשבה 
פיטר זוכה לתפקיד מרכזי בעלילה של שני הספרים – וזה לאחר מותו. ג'יין מצליחה להטיס חללית במהירות הגדולה יותר ממהירות האור, בתהליך היא מעלימה את הנוסעים ומחזירה אותם חזרה. במהלך ההחזרה של הנוסעים מתחלפת דמותם של חלק מהנוסעים. אחד מהם חוזר בדמותו בצעירותו. לאנדר נוספו שתי דמויות מלוות: פיטר צעיר וולנטיין הצעירה יותר. לצורך החזרה הנוסעים צריכים לחשוב על עצמם, ואנדר חשב על פיטר וולנטיין הצעירים כחלק ממנו. פיטר חוזר לחיים כפי שאנדר תופס אותו – נער בגיל 16. פיטר מנסה להשתלט על הקונגרס בעזרתה של סי וונג מו, אך נכשל. לאחר מותו של אנדר פיטר מקבל את נשמתו.

קטגוריה:דמויות ספרותיות
קטגוריה:המשחק של אנדר
קטגוריה:דמויות קולנועיות